5 maniere om nou vir jou somervakansie te begin spaar - Jou Geld | Solidariteit WêreldJou Geld | Solidariteit Wêreld
Tuis › 2016-wenke › 5 maniere om nou vir jou somervakansie te begin spaar
5 maniere om nou vir jou somervakansie te begin spaar
Vrydag, Oktober 28th, 2016
As daar twee dinge is wat hierdie tyd van die jaar ons gedagtes oorheers, is dit ‘Hoe gaan ek ŉ fantastiese somervakansie bekostig?’ en ‘Hoe gaan ek in my baaibroek pas wat ek verlede jaar aan die einde van die somer gekoop het?’
En alhoewel jy die beplanning vir beide tot op die laaste nippertjie gelos het, kan ons jou ten minste help om van daardie ekstra kontant bymekaar te maak om vir ŉ ordentlike Desember-uitspan te kan betaal. Is egter nie so seker wat jy omtrent daardie baaibroek gaan doen nie …
Hier volg dus vyf dinge wat jy onmiddellik kan doen om ŉ bietjie ekstra geld vir ŉ fabelagtige vakansie op te diep:
Hou op uit-eet
Om die waarheid te sê, dit kan jou help met die hele baaibroeksituasie. Ons bedoel nie net ‘hou op om deftige etes by te woon’ nie (alhoewel dit ook sal help), ons bedoel hou heeltemal op om uit te eet in die weke wat jou vakansie voorafgaan. Dit beteken alles. Jy en jou bankrekening gaan op ŉ ernstige besparingsdieet.
Geen lattè-koffie meer op pad werk toe nie, geen kantienburger vir middagete nie, nie eers ŉ skelm versnapering uit die kantoor se snoepiemasjien nie. Maak jou eie toebroodjies en hou ŉ smulsakkie met vrugte, grondboontjies en ander goedkoop versnaperings byderhand vir wanneer die hongerpyne knaag.
En bly weg van die winkels af totdat jy eerlikwaar nie meer kos in die huis het nie.
Dit mag in der waarheid help om jou agterstewe te verslank in tyd vir die Speedo-seisoen. Wanneer ook al moontlik, stap na jou bestemming toe in plaas van om te ry. Veral winkels toe. As jy al die items wat jy nou net gekoop het self moet dra, sal jy meer geneig wees om ŉ onnodige (en swaar) impulsiewe kopie terug te sit.
Vries jou luukse subskripsies
Goed, haal asem, gaan sit. Hierdie een gaan moeilik wees. Vries enige betalings op jou rekening wat nie absoluut noodsaaklik is nie: jou gim, jou satelliet TV, enige tydskrifte of speletjies (insluitend die wat aanlyn is; moenie dink jy gaan by die ‘Spaarpolisie’ verbykom nie).
Gaan draf, lees ŉ boek, drink tee in die park saam met ŉ vriend. Gebruik hierdie tyd om die eenvoudige dinge te herontdek en geniet. En wanneer jy jou subskripsie hernu, kan jy opvang met al die TV-reekse wat jou vriende ongetwyfeld alreeds vir jou bederf het.
Dit is die opofferings wat ons maak.
Ruil daardie rommel in jou kas vir kontant
Ons praat van ŉ kattebak-uitverkoping!
Jy het sekerlik klere, snuisterye, ou DVD’s, toerusting en, jy weet, rommel wat jy nie meer benodig nie? In plaas daarvan dat dit jou garage beklotter, kan dit help om vir jou vliegtuigkaartjies na *Zanzibar te betaal!
*Of ten minste na P.E.
Gaan na of jy nie te veel vir versekering betaal nie
Sommige versekeringsmaatskappye blaas hulle premies op om “kontant terug-bonusse” toe te laat, so dis die moeite werd om ŉ paar kwotasies in te win om seker te maak jy betaal die laagste bedrag moontlik vir dieselfde gehalte dekking.
Dit maak ook sin om jou polisse te konsolideer waar moontlik. Om op jou versekering te bespaar kan jou elke maand ŉ netjiese bedraggie in die sak bring.